經數:一九一二

經名:止觀輔行傳弘決卷第九之三

頁數:四二一

上	欄

光邊應在色界. 後師據第四禪旣證捨受

無厭背義. 雖各一途終非通允. 故今家解

依大論文□破三解. 此一位旣然. 已下餘

位□準大論. 次內無色相等者. 明第二背

捨. 於中先明內無色相. 仍先明析滅. 次明

體滅. 體滅中又二. 先法. 次喩. 喩如好馬等

者. 欲滅骨人骨人卽滅. 名任人意. 好人亦

爾. 用此析體二種觀者. 依於藏通二種門

故. 準前文云是界外法亦可通於別圓法

也. 亦恐宿曾修此門故. 若但用小不須衍

門. 若通敎事禪亦可用衍. 有此衆意故用

兩門. 骨人去已新法未發者. 位在中間未

發內淨. 以不淨下明外觀色. 初簡示色體 .

次釋所以. 若修下*辯發不同. 忽見下正釋

前文中間定相. 又見下發二禪相. 次明五

支結位. 如文. 三明淨背捨中初出異釋.

成論四禪共淨背捨者. 前云成論判第三背

捨在於色界. 故知四禪共淨背捨. 今以兩禪

下今文正判. 用此一意盡破前三. 何者. 以

極淨故在第四禪. 勝處一切處非第四不

成. 有身證故在第三禪. 仍約初後以分

三四. 若定結位應歸第三. 故準此解前三

俱壞. 緣淨故淨者. 以第四禪爲極淨緣. 此

色起時瑩於八色者. 三四起時瑩練初二. 故

名三四以爲初二色之淨緣. 是故三四獨

得淨名. 是故更開四句釋之. 前三屬初二

第四屬第三. 初句者. 實是不淨上更加假

想故也. 禪門云. 不淨有三. 一者出處不淨.

謂骨人. 二者所照不淨. 謂外不淨境. 三者

中	欄

光體未被淨緣瑩練故也. 故初二禪雖有

光明未名爲淨. 今言淨淨離三不淨淨

義具足. 名淨背捨. 空處中云過一切色等

具如第六卷略釋. 但彼依根本今在淨禪.

以此爲異. 又根本亦滅有對等三. 今此背

捨可見不可見有對. 前二背捨已滅. 第三唯

有不可見無對. 故至空定但滅無對. 以此

爲異. 若凡夫等者斥根本. 聖人等者立聖

斥凡. 然背捨者實通凡夫. 又識生滅下釋

無所有. 前空識處具有能所. 今無所有滅於

所緣. 故云無所有. 次釋非想者. 能忘前三

故云捨識無識. 無識卽是不用處也. 故名非

想非非想. 言識處如癰等者. 八聖種觀亦

具如第六卷說. 次此無下釋滅受想中. 言

猶有細煩惱者. 細惑有十. 謂受想行觸思

欲解念定慧. 此斥非想有惑故也. 今捨能緣

之受想等者釋滅受想名. 依名出體. 非想

地中猶有能緣非想之心. 今滅受想中滅

彼能緣. 復滅能滅方得名爲滅自他地. 言

水魚者取命根在例如蟄蟲. 蟄者藏也. 易

曰. 龍蛇之蟄以藏身. 從若以所滅爲名去. 正

破舊解. 若但滅他地何殊根本. 從今從下

正解釋. 釋前初解捨能緣等. 卽滅他地. 無

復能滅卽滅自地. 故不同舊單從所滅. 次

□二論. 如文. 斥成論師云後四等者. 緣

成論人執無客定. 但以無漏依於根本. 是

故文中以背捨中前三背捨以難論人. 然此

難辭有縱有奪. 八中且除滅受想一. 於前

七中後四空處已滅骨人. 唯緣空等. 旣無

下	欄

別法. 但以無漏之心修此四空. 此則可然.

是則以四空背捨縱之. 若前三背捨觀不

淨境. 入色光明異於根本. 名爲背捨. 此則

正是俱解脫義. 何意棄此而不肯用. 但約

外道根本禪耶. 此卽奪也. 故知成論但用世

禪實爲違理. 若過下判習. 前七解脫攝得

八定. 故約八定以論發習. 滅受想定不論

發習 . 是故前文不以爲難. 又第八定不關

根本. 故不爲難. 九次第定等者. 釋九想初

旣1以具列四種事定. 未暇簡出. 故今重釋.

準於小乘則無發於練熏修義. 大乘或有.

如南嶽大師通2名背捨一時俱發. 卽其相

也3◎

止觀輔行傳弘決卷第九之二

止觀輔行傳弘決卷第九之三

唐毘陵沙門湛然述

◎4次明大不淨. 初標異名. 前所下5辯異.

云約此等者. 前小不淨後明背捨是. 總共

二乘別在菩薩. 今大不淨亦復如是. 次正

釋中初示相. 丘者聚也. 小陵也. 墓者塚也.

禮云. 凡菩而無墳謂之墓. 白虎通云. 天子

墳高三□. 一□七尺. 樹之以松. 諸候半之

樹之以柏. 大夫八尺樹之以欒. 欒者說文

云. 似木欄. 士四尺樹之以槐. 庶人無墳樹

之以6楊[&FFFF]#. 是知墳墓俱通貴賤. 汪者水深

也. 廣雅云. 萬頃陂也. 羹作穢汁等者. 大經

經數:一九一二

經名:止觀輔行傳弘決卷第九之三

頁數:四二二

上	欄

十三. 因迦葉難佛言. 如是思惟無有實利.

亦如比丘觀不淨時. 見所著衣悉如皮想.

而實非皮. 所可食□皆作蟲想. 觀好美

羹作穢汁想. 觀所食物猶如髓腦. 觀骨碎

□猶如於[&FFFF]#. 於坐下正明發相. 次譬. 如文.

初觀下對修*辯發. 如文. 復次諸下明境轉

所由. 由心轉故. 故引二緣以例想境感果

不同. 如觀不淨等. 感果是過去心力. 不淨

是現在心力. 今明發相亦由宿因. 過現雖

殊同皆心造. 是故得以二種爲例執石等

者. 如大經中釋摩男執諸瓦礫皆悉成寶.

亦是過去心力所致. 僧護所見意亦如是.

彼經云. 舍衛有五百賈客欲入海□寶. 有

一長者告衆人言. 我有門師名爲僧護

可請爲師. 咸共往請. 僧護曰. 可白和尙舍

利弗. 便至舍利弗所白舍利弗. 舍利弗復

至佛所以事白佛. 佛便聽去. 卽共入海未

至1寶所. 有一龍王從海而出. 衆人言. 汝

是何神. 龍王現身云. 與我僧護. 賈人等卽

便正之往□寶所. 還至失師所作如是

言. 至世尊所當何所言. 龍王知賈人還

卽以僧護還諸賈人. 賈人於是共僧護

歸. 賈人貪近從陸路還. 賈人夜發誤棄僧

護. 失伴獨行而去. 而一僧藍卽見僧溫室

地獄. 僧入火然. 問曰. 是何人. 答. 閻色提人

難信汝可問佛. 如是次第見五十三獄. 至

已問佛佛爲解脫. 溫室獄者. 迦葉佛時恣用

僧器. 楗槌獄者. 不打楗槌. 用僧物故. 肉地

被燒獄者. 私耕僧地故. 肉[&FFFF]#地獄者. 爲僧

中	欄

中上座無有禪律. □食而睡說世言論. 好

食自□惡者僧中行. 淨人先自□粗者僧中

行. 所受苦相亦復如是. 肉甁火燒獄者. 爲

僧當[&FFFF]#朝食留晩. 晩者復留以至後日. 檀

越送食隱待客去亦復如是. 不均行僧果

亦如是. 刀□鼻火. 燒獄者. 唾僧淨地故. 栓

打肉獄者. 釘僧壁上懸已衣□故. 火燒肉

臺獄者. 當2生臥具將尸鉤遊行. 妨僧受

用故. 自住好房餘與不好者. 苦亦如是. 燒

房獄者. 住僧房如已有. 不移不依次分

故. 火燒床獄者. 用僧床不依法分故. 破

僧木然火. 苦亦如是. 火燒敷具獄者. 脚踏

僧具故. 火燒肉□獄者. 淨地大小便故. 身

坐高座火燒獄者. 顚倒說律故. 爲利說法.

苦亦如是. 火燒果樹獄者. 私□僧果及與

白衣故. 四肉樹火燒獄者. 無德斷事故不

均等. 與僧臥具. 苦亦如是. 二沙彌被中火

燒獄者. 沙彌相抱臥故. 彼經仍爲利益檀越

及比丘故. 乃云如是比丘雖不持戒. 四事

供養猶得大果. 肉復供養四方僧衆.  如是

等獄於海洲畔隨處而有. 或身爲床林甁

等也. 當知色法皆隨人感. 色無定體隨心

所變. 觀法若成皆能轉色. 若執下明由境

轉故. 有破結之功. 言此觀契轉變之道者.

假想若成. 實見諸境轉爲不淨. 如神通人

令物實變. 假想變境如彼得通. 故云契轉

變之道. 又諸物中一切皆有可轉之理. 故神.

通人及修觀者而能轉之. 此理元是如來藏

中不思議法. 隨心取著成外成小. 汝等所

下	欄

行是菩薩道. 平等法界方寸無虧. 若根本下

3辯漏無漏. 若根本一向有漏已如前說. 小

大不淨及背捨等. 是無漏緣未卽無漏. 若正

用智以斷於惑. 隨依一地故云自上皆除.

故俱舍云道展轉九地. 若人下約大不淨以

明背捨. 若人等者. 始終俱破依正二報.

若論下約於背捨. 以明勝處及一切處. 先

標. 婆沙云. 勝於煩惱名爲勝處. 以於依

正俱不著故. 故於依正轉變自在. 大論云

下引論*辯根. 禪門中云. 修背捨竟別修

勝處. 下根也. 若處中說具如今文. 更不別

明初修勝處. 但於第三背捨中. □觀前二

背捨成四勝處. 次於第三成後四勝處. 是

故不須更別修也. 若上根者. 亦不須待

至第三竟時. 方更重修前二背捨作前四

也. 於初背捨. 卽能分別若多若少好醜知

見. 成二勝處. 次於此後成餘勝處. 此仍準

敎*辯上中下. 猶約背捨以明觀法. 若上

上利根又不須依向三根之法. 如育王經

第十八摩偸羅國有一男子從[&FFFF]#多出家.

聞說不淨觀法自謂已作所作. 後往□馱

羅國見於女人而生欲想. 卽便自取□中

之[&FFFF]#以與女人. 女人見之露齒而笑. 亦於

比丘而生慾想. 比丘見已乃至觀身如見

齒骨. 骨想成已得阿羅漢. 從若多若少乃

至好醜皆不淨者. 正明發相. 初正明發相.

次判位. 初文者. 約初背捨. 立二勝處. 大千

爲多減者爲小. 如此多少皆有好醜. 乃至

最後好醜皆悉不淨. 前背捨中雖觀淨色皆

經數:一九一二

經名:止觀輔行傳弘決卷第九之三

頁數:四二三

上	欄

是不淨. 未能展轉比決好醜. 今善觀知故

云勝知等. 又復直爾約小不淨. 但依正報

以明好醜. 若依大不淨起勝處者. 亦於

依正二報得勝知見. 具如別敎四念處中

說. 若內下約第二背捨立二勝處. 初明發

相. 次釋知見. 次判位. 若勝處下明功能.

上古下引事. 推位讓國者. 如吳太伯爲太

王長子. 次弟仲雍. 幼弟季歷. 太王有疾讓

弟承嫡. 故託□藥入於東吳. 餘如助道中

說. 還牛等者. 1堯聘許由爲九州長. 由聞

之詣河洗耳. 巢父因飮牛而見之. 問曰.

夫人洗者先洗於面. 子何洗耳. 答曰. 堯聘

我爲九州長. 惡聞其聲故洗之也. 巢父曰.

吾聞豫章之木生於深山之□. 上無通車之

路. 下無涉險之逕. 工匠雖巧而不能得. 子

欲避世何不深藏. 而色遊人間苟心名利.

吾欲飮牛汚吾牛口. 乃牽牛上流而飮之.

又婆沙中問. 勝處依何身得. 答. 依欲身得.

問. 能於佛身作不淨不. 答. 能作. 但唯佛能

非餘聲聞等. 佛身無垢. 一切不淨觀者. 不

能於佛身作不淨想. 三明後四勝處. 初對

位. 次明大小. 次*辯假實. 大論靑黃等者.

後四勝處但有四色. 今列八色其意云何.

答. 經論不同今文雙列. 是故判之. 靑等從

實地等從假. 此約三昧意緣色判. 非是五

根所得之色. 故三昧所見2十方遍皆四色.

故四色是實. 若見地等亦是四色. 而更立

地等四名. 故是假也. 以十一切處見八色

故. 若作言八色則俱從實說. 若判五根所

中	欄

得之色. 應云靑等從假地等從實. 如俱舍

云. 大種謂四界卽地水火風. 能成持等業

堅濕煖動性. 此明實四大種也. 能成持等

明四大用. 謂地能成持. 等謂等取餘水等

三. 卽水能成攝火能成熱風能成長. 次云.

地謂顯形色隨世想立名. 水火亦復然. 風

卽界亦爾. 旣云世想故形顯色悉皆是假. 顯

色者謂靑等也. 形色者謂方等也. 水火亦

具形顯二色故云亦然. 風者. 論云. 風界者

無色可見. 有言. 亦爾者亦如水火. 謂黑風

等及團風等. 此假實色. 於五根中假色則

爲眼識所得. 實色則爲身識所得. 若三昧所

見□非身眼二識所得. 故判假實有此不

同. 肉三昧所見靑等地等. 各見不混. 若如

俱舍□於地等實法之上. 有顯形色無別

地也. 是故不同. 故四念處云. 大論但云靑

等瓔珞云地等. 此亦無在. 四色是名地等是

體. 名卽假名體卽實體. 彼文仍云有對之色.

作如是說. 而不云三昧所見. 故知止觀從

三昧所見邊說. 若三昧成則遍3見十方無

形色也. 若光熱未成有顯有形. 若從成判

故應唯顯. 今文雖卽假實俱列. 必須存四

以沒於四. 四兼前四名八勝處. 此四下

*辯法有無. 內外色盡者. 自骨人爲內. 他骨

人爲外. 旣無內外唯有八色故無好醜. 但

有多少者. 骨人雖盡非八色盡也. 言多少

者八色廣陝也. 次明十一切處者. 初略判

位. 八勝處中除前四已. 於後四中假實俱

觀. 故得云八. 更加空識故得爲十. 皆遍

下	欄

十方故名遍處. 唯不動念慧者. 至第四禪

不爲內外諸災所動. 卽初支也. 幷念慧卽

三支也. 且約小乘如此分別. 次以靑下正

明發中. 先明十一切處. 次明十一切入. 敎

有二文恐人不了. 故兼釋也. 遍一切處於

十方界. 處處皆遍. 故名遍處. 十法相入復

得入名. 從此乃下破他人解. 云八勝處者

緣外八色. 今意不然. 此是骨人自放. 以內

心法自有色故. 若內無色安能變外令遍

十方. 故前文判爲界外色. 意亦如是. 故知

不必緣欲粗塵. 次引大論. 云取優□羅華

等者. 靑蓮華色也. 恐人不解內心放色. 是

故借外以喩內心. 此文又兼通申伏難. 恐

人引論而爲難曰. 若不緣4業何故論文緣

優□羅. 故引論文銷其伏難. 從若通明觀

者下. 爲其*辯異更□縱之. 若通明觀後

卽修勝處. 通明無色容借外色. 今背捨後

方修勝處. 淨背捨中自有八色. 故云不壞

法人內自放也. 復次菩薩下更明菩薩修發.

勝處尙5冥諸度. 肉復八色. 故後結云隨心

卽成. 此以通別初心菩薩爲肉. 文中六度

初檀可見. 次尸中略明三戒. 害彼下是殺.

引物下是盜. 欺詐下是妄. 乃至慧中云不生

不滅者. 故知不是三藏菩薩. 一切下何但

具足六度而已. 一切法門無不具足. 道□

是慧定慧所攝. 一切諸行勝處中足. 如快馬

等者譬於勝 處. 心於諸法去住自在. 是時

下明勝處功能. 初明有調魔功能. 行四三

昧人去. 有入位功能. 圓人發已轉此爲境.

經數:一九一二

經名:止觀輔行傳弘決卷第九之三

頁數:四二四

上	欄

多入五品. 由五品故乃至六根. 近於初住

故云近池. 齊此等者. 言齊此者. 且明分齊

所發. 亦得是摩訶衍者. 具如前文所破諸師

不達論意. 卽此意也. 尙得入品乃至六根.

肉1後通論摩訶衍耶○次明慈心定. 初略

*辯前後. 次正明所發. 云善修得解者. 寄

修*辯發. 準敎修盡故名爲善. 修成就已

名爲得解. 所緣有三者. 謂怨親中人約處

卽是廣大無量. 緣此三人乃至十方令得

上樂. 卽是慈心成就之相. 婆沙云. 怨親各三.

中人一品. 大經梵行文意大同. 經論二文各

有修相. 禪門中亦明修法. 謂初修時令上

親人得於下樂. 次修令上親得中樂. 中親

得下樂. 次修令上親得上樂. 中親得中樂

下親得下樂. 次修令中親得上樂. 下親得

中樂中人得下樂. 次修令下親得上樂. 中

人得中樂下怨得下樂. 次修令中人得上

樂. 下怨得中樂中怨得下樂. 次修令下怨

得上樂. 中怨得中樂上怨得下樂. 次修令

中怨得上樂. 上怨得中樂. 次修令上怨得

上樂. 是名修慈成就之相. 悲喜二心亦復如

是. 若修捨心從中人起. 若先捨親恐生

愛著. 若先捨怨恐生瞋□. 是故應須先捨

中人. 於怨親中怨易捨故. 次捨怨人. 於怨

人中先上次中次下. 次捨親人先下次中次

上. 若捨心成就. 等無分別. 修旣不等. 發時

準知. 問.  何人不能修四無量心. 答. 有二種

人. 心過人者不能修之. 不心過者而能

修之. 心過之人乃至羅漢亦心其過. 心善

中	欄

人者而能修之. 心善人者乃至闡提亦心其

善. 現在雖無. 過未或有. 婆沙中廣明其相.

言廣大無量等者. 約三人如文. 三人雖遍

處若未遍不名成就. 故又約方. 故婆沙云.

爲緣一2衆生爲緣多衆生. 答. 初修之時

緣多衆生. 成就之時或一或多. 方所亦爾. 大

論二十一廣明修相. 言隱沒等者. 若依根

本. 內外俱隱沒. 及外隱沒內不隱沒. 餘則內

外俱不隱沒. 因緣已下例同此判. 若先下明

與諸禪互發. 初明發初禪. 初標先後. 次明

發五支. 釋觀支中. 云或得人中天上樂等

者. 婆沙問. 爲與衆生何處樂. 答. 有說. 與三

禪樂樂中勝故. 有說. 與四事樂已曾得故.

有說. 與曾緣行處所有樂. 至所住處思惟

令得. 愉者亦樂. 論語云. 愉愉如也. 此名同

根本等者*辯同異. 支名觸名□同根本. 根

本如水慈如蜜和. 若發等者. 亦是寄修以

*辯功能. 梵民爲梵衆梵臣爲梵輔. 婆沙

問. 梵福云何. 答. 有云. 一切衆生福. 有云. 輪

王福. 有云. 帝釋福. 有云. 自在天福. 有云. 梵

天福. 有云. 除近佛菩薩餘一切人福. 有云.

梵王請佛轉法輪福. 評家云. 梵福無量. 如

上所說皆稱美耳. 有說. 四種得梵福. 一3未

起塔處以舍利起塔. 二未有僧坊處起

僧坊. 三和合僧破. 四修四無量. 故淨名云.

修四無量開梵天道. 次明初禪發慈定. 次

明慈定發二三四禪. 如文. 次但慈心下判

大小. 佛或時等者. 婆沙云. 佛說慈定報不

過遍淨. 乃至捨心不過無所有處. 具如今

下	欄

文. 婆沙小乘尙至不用處. 肉復菩薩法耶. 當

知小乘具有二說. 從菩薩□與慈悲俱下

方屬大乘. 地地皆有四無量心. 婆沙中又

問. 餘三無量心. 何故在無色. 答. 此事彌勒

始知. 當知敎權赴機而說. 未窮實理. 故云

一往. 從若先4得根本下. 明二三四禪發

慈定. 但云根本者從略. 具足應須明位及

判大小等. 若依特勝下. 次約根本淨禪發

慈定. 云所依之定自是一邊等者. 特勝已去

旣有觀慧與慈相別. 又與慈心俱起及前

後等. 故得名爲自在一邊. 不淨取衆生破

壞相等者問也. 觀其破壞與得樂反慈定

不成. 雖無下答. 破壞之相. 順涅槃卽與

法緣慈義相應. 肉復涅槃樂中之極. 故知且

以法緣慈答. 此因通難此無漏定似於涅

槃. 故權立法緣. 法緣應在二乘境中. 問. 慈

緣衆生等者. 重問意者. 二義相違云何相發.

答意者. 定法難思但須深信. 大乘尙得諸

禪俱發. 今但慈心與不淨禪. 更互相發未足

爲妨. 慈定亦能下. 重作莊嚴義釋. 何但直

爾相發而已. 二種更互慈定益美. 慈心旣爾.

悲喜亦然. 或互相發此之四字. 明大小不淨

發於慈心. 今文存略. 云相發者. 語雖兼

前此文正明不淨發慈. 餘三無量心準慈可

知者. 例餘三心準慈心說. 又婆沙問. 四無

量中何心勝耶. 答. 捨心最勝. 大經十四亦名

四等. 四等從心無量從境. 境旣無量慈亦無

差. 等心對四. 故云四等. 若四無量下判漏

無漏. 卽從所附以判漏等. 因緣不同等者

經數:一九一二

經名:止觀輔行傳弘決卷第九之三

頁數:四二五

上	欄

明慈定所依. 依因何禪而發慈定. 所1用旣

多慈亦無量. 故云百千不可稱說. 次譬者非

但直言有漏等異. 於一一禪一一地. 一一品

一一功德. 支相味殊不可具說. 故以欲界

依正爲譬. 譬中又爲二番不同. 初譬法法體

深廣. 次譬法妙難信. 初譬如文. 次合中初

正合慈. 次兼合四. 次釋合如文. 次譬有法

有喩有合. 譬云山左等者. 如太華已東名

爲左兒. 不識京畿珍羞之味. 有作修字者

非也. 羞者. 周禮注云. 備百物曰薦. 置滋

味曰羞. 珍者明滋味中之貴者. 井?等者.

井字應中心著點. 四邊像欄中點像甁. 堯

[&FFFF]#伯益造也. 世云市井者因井造市. 故云

市井. 今但云井. 井中所居欲非海族. ?者

小蝦□也. 言海若者海神名也. 非者斥也.

欲斥海陝而衒井寬○次明因緣禪者. 此

因緣門. 行者立觀之要境. □邪向正之始

行. 肉能成就摩訶衍乘. 體卽三因佛性正種.

故於此門廣明乘相. 此中旣明三世因緣.

*辯十二時等. 廣如玄文引婆沙釋. 現在是

苦. 識名色六入在胎內. 觸受在胎外. 愛取

有三亦屬現在. 初二是惑. 次一是業. 生老死

屬未來亦是苦. 於中初*辯內外. 云有大

功勛內習力也. 諸佛賜者外加力也. 次正明

發中初推現三支. 云能緣所緣等者. 觀十

二緣凡有二種. 一者推果知因. 如先推受以

至無明. 旣知無明生於受等. 則不起愛等

起於當果. 具如玄文釋因緣境. 二者推因

知果卽如今文. 文明發得還寄修*辯. 於

中	欄

定心中所緣善惡能所和合. 得名爲業. 業

必招果故名爲含. 業卽有因故有能含果.

次推此業還由於取. 取於善惡乃至無明.

故息現因令滅當果. 愛因下推現五果. 六

□者. 頭身二手二足. 又云. 眼耳鼻口及二十

指爲二十四□. 識由下推過去二因. 次推

過至未. 次結. 次如是下明互發. 初正明發

根本. 此因緣下明發之由. 2惑根本下*辯同

異. 次判隱沒. 次明十功德. 次結. 乃至下發

諸禪. 若因下根本發因緣. 則根本諸禪皆屬

因緣. 初通明九地有支. 何者. 始自粗住終

至非想. 皆是因緣. 因緣和合名爲所成. 卽

以欣慕定心爲因. 稟敎爲緣. 定體成就

爲所成法. 卽名因緣以爲能成. 推此定體

從因緣生. 生卽有支. 隨何地定成何有

支. 言諸定者. 旣且約根本. 但約根本□

論諸定. 此粗細下別明九地有支. 如是等

至取初禪相者. 明九地發十一支. 應云乃

至取非想相. 初禪在初從初而說. 文中雖

有粗細住等. 非所期心. 但因期心心於初

禪. 而發此等. 是故不論粗細住等. 如前二

十五方便者. 修初禪人本爲初禪設二十

五法. 乃至非想亦復如是. 故用前二十五

而爲行法. 具如第四卷釋五法中. 約初禪

釋五法者. 卽其相也. 言種種希望者. 卽五

法中欲爲希望. 若通論者. 初修淨戒乃至

一心. 皆爲希望初禪等故. 又知此受由入

觸等者. 此約觀境立觸入等名. 不同諸論

十二時等. 上至非想等者. 旣約觀境以明

下	欄

十二. 但屬界繫皆具因緣. 不同婆沙約界

料簡. 云無色界無色有名等. 此是根本發

因緣意. 如向因緣發根本者. 初發因緣. 謂

推三世增減四生不同. 具如玄文因緣境

中. 及俱舍婆沙等文. 又復亦有於胎生中

不因精血而生者. 義同濕化染香處故. 支

義亦足. 如分別功德經第五云. 如昔長者有

女名善施. 未嫁因向火煖氣入身懷妊. 父

母責之乃至達王. 女言. 更無改異. 王許之

以死. 女言. 今乃有此無道之王. 枉殺無罪

之人. 鄕若不良可以保試. 王卽驗試果如其

言. 王語父母欲娶此女. 父母言. 用此照

女爲. 卽內宮中後生子 . 端正出家得羅漢

果. 復有多緣得胎不同. 一一善達. □於定

中所見分別. 乃至三世相異立十二名. 推

根本等以成十二. 復從十二發根本等. 乃

至特勝通明等例者. 明諸禪發因緣. 應云

特勝等因因緣發. 以因緣等多依根本. 今

從所依故云因根本發. 又因等者. 亦同慈

依心依根本發. 判屬有漏. 特勝通明亦

同慈心. 故云例此可知. 次此觀下明受名

不同. 禪經及五停立名不同. 五停名慧禪

經卽作三昧之名. 故云因緣三昧. 三世等

者. 次判事理. 此因緣觀雖云慧性而不能

破惑. 如密室下擧譬. 五停如密室念處如

明燈. 由五停故能作理慧. 當知五停雖名

爲慧. 但是事觀不能破惑. 如富那下. 證

聞因緣卽能破惑. 方得名爲理觀因緣. 言

聞慧者. 正指四念處位. 言富那領解者. 大

經數:一九一二

經名:止觀輔行傳弘決卷第九之三

頁數:四二六

上	欄

經三十五. 外道富那. 佛問之因. 汝見世間

有常耶. 乃至世間有邊無邊等. 若言世間是

常是實. 餘皆妄語. 是名爲見名業名著. 乃

至邊無邊亦復如是. 又問. 若汝然火是火

滅時汝知滅不. 答言. 如是. 又問. 是火然時

從何而來. 滅至何處. 答言. 賴緣而生緣盡

則滅. 滅時不至一切方所. 佛言. 若五陰愛

生故然. 若愛滅故二十五有滅. 富那領云. 如

有一樹死來百年. 枝葉脫落唯有貞實. 佛

言善來成阿羅漢. 然十仙中凡有領解. 多

云我已知已. 我已解已. 富那文中雖無此

言旣得羅漢. 亦可通用領解之言. 此因緣

觀者. 判今因緣旣屬事觀. 是故不及富那

有破惑之力. 次引經論所出因緣不同. □

可得爲今文觀境. 瓔珞十種十二緣者. 上

卷明第十地中. 十種觀法. 第六觀緣起智

觀十種因緣. 具如第二卷引○次明觀者.

若此十禪別別修觀. 則始自根本終1訖神

通. 一一皆論十乘觀法. 若通總作者. 卽後

所列者是. 今於因緣禪後別立觀者異九

禪故. 九禪唯待發方可觀. 因緣一禪義雖

須發. 亦可卽觀. 肉因緣門所攝寬2廣. 若偏

若圓若正若助. 若因若果若自若地. 無不

攝在因緣觀中. 是故於此別立觀法. 於中

初龍樹下引龍樹明用觀意也. 龍樹中論

通申大小. 論意亦觀因緣爲宗. 論師下明

諸師謬解. 但以二諦爲中論宗. 今言下破

古諸師. 言論宗者應明此論別顯宗致. 若

言二諦此屬通途. 言何品者且指此論品

中	欄

品. 無非二諦意也. 肉復二諦遍諸敎門.

故不可二諦爲中論宗. 言而皆破盡者. 論

諸品題皆破爲名. 如云破六情品破染染品

等. 品內觀法破皆盡淨. 六情是俗破盡是眞.

故二諦破非論別宗. 論初下正示論宗. 若通

若別皆觀因緣. 是故此論因緣爲宗. 故論初

文名因緣品 通3觀下文故名爲通. 下諸品

中雖隨義別. 而實不出觀於因緣. 4此師

下重斥舊解. 北師雖以緣因爲宗. 不了

一部通別之意. 而□指後品小乘救義. 小乘

非正救義又旁. 如何用此而爲論宗. 故論

後文立因緣品及邪見品. 申於三藏二乘觀

法. 故立六因四緣用救小宗. 論云. 已聞摩

訶衍今明二乘義. 是故次列因緣等品. 肉

取品內救義爲宗. 論雖明小小是所破. 如

何卽用所破義爲宗. 故不可也. 佛去世下

正出中論用觀之意. 若佛在世利根之人. 聞

卽得益. 是故不須廣明觀法. 佛去世後. 若

聞因緣反計三世定有輪轉. 是故龍樹廣

作觀法. 但破因緣不事分別因緣之相. 今

旣下次明今文用中論意. 廣立觀法十乘

入道. 廣破發得修得之相. 故知論語通總不

出十乘. 次思議下正明觀法. 初明境中引

大經四種觀因緣義. 則前三爲可思議. 後

一爲不可思議. 故前諸文明思議境. 或有

至別敎而止. 卽同今文. 或有至圓敎者.

意則少殊. 具如前簡. 言下智等四智者. 初

六道因緣正當四智所觀之境. 下智觀故得

聲聞菩提等者. 卽是能觀之智. 智有差別. 故

下	欄

大經二十五師子吼品云. 十二因緣凡有四

種. 謂下中上上上. 具如第一卷引. 此文別

敎十住位中. 言不了者卽全不見. 圓敎卽

約六卽位判. 皆名了了. 故四智當體復是

今文四聖界也. 幷前六界卽十法界十二因

緣也. 聲聞乃至上上皆云若轉者. 今通約

大乘意說. □轉惑爲智智無別體. 聲聞中

言七種學人者. 三果四向也. 隨其餘思生

數多少生欲色界. 故云善界. 此下智中若

從敎判應有緣覺. 今文且從聲聞判之. 次

明緣覺中云結業盡不盡同前者. 前是聲

聞有盡不盡. 今明緣覺不應隔生. 旣攝屬

通敎. 亦約敎論有聲聞義. 故得斷惑例前

聲聞. 盡則出界. 不盡同前七種學人. 次若

轉下明. 六度菩薩者. 前下中智聲聞緣覺器

釋5異同. 故可互攝. 菩薩發心不與小共.

又復爲成十法界故三敎菩薩同爲一界

是故諸文多少皆爾. 六度菩薩雖云般若猶

在伏惑. 通菩薩中云轉無明爲卽空慧等

者. 空慧已成般若度竟. 又云轉行有爲六

度者. 六中卽是生滅助觀以爲般若. 還以

卽空之慧導彼生滅. 此通菩薩八地已上. 則

應隨願利物受生. 八地已前惑旣未斷. 是

故今文隨惑判生. 故云同前. 以卽空心行

於五度. 故云福勝. 卽空勝折故云慧勝. 福

慧旣勝報生亦勝. 但能勝彼三藏二乘. 不

及別圓初心菩薩. 故名爲小. 應言八九地

前. 何故但云六七地前. 八九是斷後位. 六七

是正斷位. 擧正斷邊以望未斷. 故云六七

經數:一九一二

經名:止觀輔行傳弘決卷第九之三

頁數:四二七

上	欄

次若轉爲上智者. 旣云歷別卽別義也. 轉

見思等三種無明. 爲一切智等二種智明. 此

中但至行向者. 且約不得意邊. 復讓初地

去以爲佛界及上上智. 又顯證道無差別

故. 言同前者. 住中見思同前二乘. 界內塵

沙同前藏通兩敎菩薩. 界外塵沙雖不同

前. 同是塵沙故且同前. 次若轉下明上上

智. 先明上上智觀爲不思議境也. 次重釋

不思議境. 初中先總立三佛性. 次若通下

1辯通別. 雖有通別共成圓義. 所言通者.

一一支中皆三佛性. 次若別下別對三佛性.

何以故下判別對意. 以此三道卽三德故.

故別對之. 若爾. 何故復有前通解耶. 答. 若

別對者□對義便. 若通對者據理通故. 是

故別對三佛性中. 一一無不具正因故. 次

性德下釋前三德不縱不橫初後不二. 淨名

下2證初後不二. 衆生是初. 卽是佛故. 故知

不二. 若五品下判佛性位. 言未斷同學人

者. 同初果向. 鐵輪同無學者. 且從總說. 若

從別論. 應從初信乃至第十. 節節依惑以

判淺深. 故六信已前猶同學人. 所言同者

智雖分於下中上別. 據通惑斷齊是故云

同. 若伏別惑一向不同. 是故下文三賢十

聖卽與兩敎三乘不同. 雖復變易等者. 六

根淨位據通惑盡. 雖同二乘受變易身其

處亦等. 依正勝劣永異二乘. 五根屬福故

云生福. 內智巧拙從初永別. 釋論下引證

二乘變易身劣. 旣云根鈍卽是五根劣於圓

人. 若別圓下更明別圓福勝前敎. 此卽聖位

中	欄

不與前同. 證道同圓是故合說. 仍隨敎道

立本別名. 若三賢下證聖因位始終皆勝. 是

故前文明別敎位但在行向. 初地已上攝

在此中三賢位內. 是故約證不分別圓之

異. 但語三賢十聖位耳. 3◎4若最後下次

明果位. 於中先明三德. 次三涅槃. 淨名云

下證前善惡成方便淨. 善惡是縛. 卽縛以

論不縛不脫. 惡中擧極故云五逆. 極惡之

理. 理是極善. 是故名爲卽縛論脫. 復次下

對不思議十如十境等. 及問答料簡. 卽是顯

前因緣三德不可思議. 初對十如. 文中兩番

對者. 以十二緣兩重因果故也. 次對十境

者. 若通論者境境無非十如之理. 今從名

便故復別對. 文雖別對正在一念. 十二因

緣攝於十境. 問. 若爾. 十界陰等屬苦煩惱.

及業魔禪屬行有者. 此可然. 如何十界行

有亦攝二乘菩薩境耶. 答. 若通論者. 二乘

菩薩具有三道. 今從別義故二乘菩薩不

屬苦等. 問. 若從別義四聖亦應不屬苦

及煩惱. 何故從通. 答. 雖俱通通別. 二乘菩

薩從別義便故一往且然. 夫對當義不可

盡理○次十二因緣下攝十如十境以入一

念. 具如前文陰入境中不思議說. 華嚴大

集等者. 經文但云一念心具不云十界. 故

知存略. 凡諸大乘云一念者意皆如是. 若

不爾者. 云何遍收一切諸法. 此猶下擧略

攝廣. 問. 十二門等者釋疑也. 緣謂因緣法

謂所生. 因緣生法悉皆無生. 此以論中問

意而問今文. 今文處處皆云緣生在一念

下	欄

心. 論中云爲在一心爲在異心. 論問意者.

爲在一人之心. 爲在衆多人心. 爲在一人

多人一念心耶. 如是一念異念. □在今文

一念心中悉具足耶. 答中初引華嚴一多相

卽總答論意. 多人一人於今一念悉皆具

足. 多人一人所起之心不出百界. 百界爲

多一念爲一. 一多相卽非一非多. 次引大

品以釋相卽. 一切諸法皆趣因緣. 百界因

緣不出一念. 是故名爲是趣不過. 故得名

爲一念具足. 今說下□破前難. 且直爾云

十二因緣者. 指前華嚴大集兩文. □云一

念具十二緣. 其實兩經意兼十界. 復次下

定前一念以成觀境. 又有二義. 一者以禪

爲境不同世心. 二者卽此境心復須離著.

向*辯禪心旣言一念一多相卽. 爲是何

等一心能具. 故簡示言不得同於妄計一

念. 能了妄念無一異相. 達此無相具一切

心. 三千具足方能照於一多相卽. 此據初心

習觀之人. 恐濫託於妄情境觀. 是故應須

簡示入門. 若據理論無非法界. 亦何隔於

取著妄情. 此中一文及第一卷佛法界屬可

思議. 第三卷初地卽是初住. 第四卷以思

議釋不思議. 第五卷不思議初明一心任運

具於三千. 及下約十禪修觀中云. 行人觀

法極至正助. 及魔境後明陰入十乘度曲

入別. 如是七文檢驗諸部唯一處出. 若尋

文者請以例諸. 譬如下擧譬. 具如陰境三

喩中說. 故指法華安樂行等. 眞正下次明發

心. 初簡偏中. 還約不思議一念十二因緣.

經數:一九一二

經名:止觀輔行傳弘決卷第九之三

頁數:四二八

上	欄

而分因果以論悲境. 轉此因果以明慈境

故簡生滅無生假名. 假名卽是別敎. 卽是簡

□藏等三敎. 次引華嚴者三敎皆是菩提心

魔. 仍於別敎須簡敎證. 次若1因下顯正.

拔苦下明誓境. 次約此下正明發誓. 約一

念心生此十境. 還□此境以發弘誓. 次安

心中卽以十界一念心中而分三道. 苦2卽

法性非止非觀. 業卽解脫解脫是止. 煩惱卽

般若般若卽觀. 結業煩惱不離一念. 當知

此二亦卽法性. 故約法性而論寂照. 心安

法性名爲安心. 次破遍中與陰入境寬陝

異耳. 彼文寬故先明橫□. 次非橫□. 此中

文略. 卽於雙非以論橫□. 若橫若□□推

一念. 次通塞文中亦先寄次第以明不次.

出假文中云不通不塞者. 不通□是塞. 不

塞□是通. 隨文便故是故語異. 次從於番

番下明檢校能所. 亦是一心以論能所. 約

有作等四及通別惑也. 三假等者□是且寄

次第而說. 次道品中亦先明道品. 次明三

空. 道品旣以念處爲初. 故以因緣先對念

處. 於中復約通別二番. 初約通中初身念

處. 已約十界. 故下三念但云一切. 十界皆

四故名爲通. 次別明中復有二義. □是二義

兩番對耳. 初番闕受念處. 應云無明行名

色生死. 愛取有支中受陰. 受念處攝. 然別中

兩番同立十二支. 皆具五陰而取義少異.

初番但取現文當體以屬念處. 或時下次文

卽以當位及以現在望於過未. 二義不同.

故過去二支及未來二支墮世. 故屬法攝

中	欄

也. 若當位者與前大同. 次料簡中先問中.

云云何三念者. 依數人生死是不相應行.

屬法念處攝. 云何通釋皆具四念者. 故毘

曇俱舍十四不相應行. 生死屬四相. 故不相

應行攝. 及初番別釋中生死支何以□云具

三念處耶. 謂身心法. 答中意者. 於前通釋

恐義不了. 故引大經釋成通義. 經文旣云

若生若滅皆具五陰. 卽是生死各具四念.

如俱舍中十二因生緣一一皆以五陰爲體.

不同經部. 於別對二義一一支中□立五

陰. 卽是從勝. 雖借彼權文寄事相說. 而

分位別. □須約於一念十界. 當知是約一

念之心通別二對. 一切色分卽身念處. 一切

心分卽三念處. 故與陰入境中道品義同. 若

通別等者. 指前通別二對結成四德. □須

觀爲不思議境. 次此四下結非枯榮中道佛

性. 次通例餘品. □如文. 觀根本下結成三

空. 在文可見. 準前陰境可以意得. 是故

還約觀無明等三假以說. 不取法性四相

者. 先列不受等四. 次列新舊等四. 卽是不

受新不著舊. 不念內不分別外. 新謂愛

取舊謂無明. 內謂內心外謂外境. 於一念

心十界法性亡此四相. 無依倚等者. 不依

四句3卽四相. 無所見者. 不見四句不見

無句. 不住亦爾. 理本非修亦非造作. 無因

可修無果可得. 次明對治者. 於中初文略

明來意. 前道品等者. 前道品中雖觀十界念

處. □是一向觀理故且云轉無明何以故下

釋用治意. 無明行有各通淺深. 今從別說.

下	欄

卽以障中無明爲理惡. 事中行有爲事惡.

理惡已覆於理慧. 事惡更助而覆之. 故擧

譬云賊多我一. 事理爾惡爲賊多. 理慧非

多爲我一. 如賊多將一應須索助. 眞理如

王理慧如將. 兩惡如賊故加助破. 開前道

品之後三解脫門. 三空卽是涅槃之門. 道品

正行卽是我一. 六蔽所覆名爲賊多. 準前

諸文亦應須用轉兼具等及第一義四敎展

轉遞爲治等(云云). 若起下正明用事. 若有下

判進否. 六種俱重六皆名蔽. 若一重餘輕.

但治一重輕者自去. 若六俱重. 事須遍治.

助道下次明攝調伏諸根等. 初攝前十二

科. 又佛威儀下重明不盡之法. 如前十力不

共法等. 初列成道等四以爲威儀. 前文但

明不共功德. 不別顯示三密四儀利物之

相. 故今更引大品是名坐道場. 釋成法華諸

佛於此而坐道場轉法輪入涅槃等. 言於此

者. □是三德實相一乘. 三德□是十二因緣.

此等四法依於因緣故得用此釋佛威儀.

是故四佛坐道場時. □觀因緣而成正覺.

道場是所依. 覺智是能依. 能契所故而成正

覺. 大品下釋. 一一文中有標釋結. 釋成道

中有四不同. □於同居現此四相. 亦應結

云此是同居成道之相. 文無者略. 故一代敎

法不出此四成道之相. 次轉法輪中亦標釋

結. 釋中具有八敎之相. 初頓敎. 次四敎. 次

不定. 次□密. 四佛成道本爲利生. 是故次

明轉法輪義. 此文旣依法華經意. 不明八

敎無以顯妙. 是故於此委悉明之. 前已

經數:一九一二

經名:止觀輔行傳弘決卷第九之三

頁數:四二九

上	欄

料簡今更略明. 然藏等四敎遍收一切大小

乘經因果顯了. 各立敎主各被機緣. 始終

備足不過此四. 頓等四敎但是如來不思議

力. 布措藏等盈縮調停. 成熟物機破邪

立正. 引小歸大廢偏顯圓. 會權入實.

故有諸部五味相生. 利物無方適時出沒. 若

寂滅道場爲別圓機. 此一座席未曾經漸.

名之爲頓. 卽此文引華嚴是也. 此乃約部

約味得名爲頓. 部內之敎敎仍兼漸. 約敎

乃成有漸有頓有權有實有粗有妙. 故法

華獨顯望此爲粗. 華嚴尙爾. 肉復方等及

以般若帶二對三是故兩味及以粗苑俱名

爲漸. 肉法華顯本諸部所無. 具如玄文第

一廣釋. 若爾. 豈得頓部在初. 兼粗帶別.

文具兩敎謂過四敎. 可不誤哉. 故知

不可於斯妙經生乎異計. 然此八敎非但

直爲判敎而已. 觀行明義亦假斯八. 收攝

1行儀使行周備. 前偏圓中雖明八敎. 文仍

間雜又闕□密. 今於此中文相委足. 略譚

大旨竟. 次銷文相者. 初華嚴是頓. 次若鹿

苑下是漸. 法華涅槃非漸頓攝. 但是會漸而

歸於頓. 故所會之頓與華嚴中圓頓不別.

但彼部兼別且總判爲粗耳. 涅槃中云如乳

有醍□性者. 譬涅槃中凡夫闡提之乳尙知

佛性. 肉復餘耶. 故云乳有醍□性也. 藏等

四敎處處說之. 故今但云四敎兩字. 五味不

同去. 總收前來若漸若頓. 乃開顯之. 此五

味者. 前文雖用□是施設. 今文正是五味本

意. 大經釋二十五三昧竟. 爾時有菩薩名

中	欄

無垢藏王. 白佛言. 如佛所說. 諸佛菩薩成

就智慧功德. 百千萬億實不可說. 我意猶謂

不如此經能生諸佛阿□菩提. 佛印可竟.

佛言. 譬如從牛出乳. 譬從佛出十二部

經. 從乳出酪. 譬從十二部經出修多羅.

從酪出生□. 譬從修多羅出方等典. 從

生□出熟□. 譬從方等出般若波羅蜜.

從熟□出醍□. 譬從般若波羅蜜出大涅

槃. 醍□者譬於佛性. 佛性者卽是如來. 如是

皆由觀因緣得. 又復置毒下不定敎. 又復

下引證□密敎. 此是大經第三迦葉設三十

六問竟. 佛讚迦葉. 善哉善哉. 汝今未得一

切種智. 我已得之. 然汝所問如一切智等

無有異. 善男子. 我初坐道場菩提樹下初

成正覺. 爾時無量阿僧祇□河沙等. 諸佛

世界有諸菩薩. 亦曾問我如是深義. 然其

所問句義功德. 亦皆如是等無有異. 如是

問者. 卽能利益無量衆生. 故知漸初已有

菩薩密聞斯義. 所以者何下至意也2者. 此

是今家依中論文. 用大經意立此因緣生

滅等名. 證密聞義也. 次約因緣明入涅槃.

亦標釋結. 釋中云假名中道者. 前之兩敎已

明空竟. 故略不說. 爲3辯異故唯論住後.

故云假中. 約證道同別敎唯假. 具如前說.

此是至出像法決疑經者. 彼經云. 4成見此

處娑羅林地. 悉是土沙草木石5譬. 或見金

銀七寶淸淨莊嚴. 或見乃是三世諸佛所遊

居處. 或遍見是諸佛境界. 乃至現身聞法亦

爾. 次例二土中方便實報至可解者. 若轉

下	欄

法輪準第一卷橫□對諦. 及淨名疏明諸土

說法用敎增減. 比說可知. 若入涅槃二土相

者. 方便土中通佛涅槃. 不可亦同界內通

佛陸身入滅. 唯留舍利等. 彼法性佛機息應

轉. 名之爲滅. 若於彼土別機起時. 卽見無

量相好之身. 圓機卽見虛空之身不生不滅.

方便旣爾實報準知. 是名下文中語略. 應云

十二因緣助道攝法義也. 次明次位者. 亦

約因緣證悟淺深. 初有漏. 人四敎. 迦羅可知

者. 旣以迦羅例二解脫. 卽以有通名大如

俱解脫. 無通名小如慧解脫. 大論二十一

云. 迦羅此□因緣覺. 亦云獨覺. 出値佛世

聞因緣法. 名爲緣覺. 出無佛世自然得悟.

名爲獨覺. 此二各有大小之別. 若七生

初果値無佛世名小迦羅. 百劫種相名之

爲大. 種相不同. 或三十相二十九八. 乃至

一相. 此獨覺大小也. 又若七生盡値佛出世.

名之爲小.  種相修福. 6直佛聞敎名之爲

大. 此緣覺大小也. 又兩大中各有現通不現

通. 現通者大. 不現通者小. 現通中說法者

大. 不說者小. 從□五度至三祇位. 三藏菩

薩也. □五度等者. 準下句意. 應云□無明

以爲般若. □行有爲五度. 文似倒. 若□無

明至下也者. 通敎也. 四忍者. 伏忍信忍乾

慧位. 順忍性地位. 無生忍八人見地等位. 仁

王用五忍以判別位. 卽加寂滅忍也. 次從

無明至六輪位行高下者別也. 前明智行

但論出假. 雖云無明但是障俗之無明耳.

至結位中則具列六輪者. 明智行則簡於

經數:一九一二

經名:止觀輔行傳弘決卷第九之三

頁數:四三○

上	欄

向後等. 具如前簡. 言六輪者. 依瓔珞中明

位有六. 六位展轉從淺至深. 故名爲輪. 又

一一位皆破結惑. 故約輪義以明□□. 謂

十住十行十向十地等覺妙覺. 如次對於鐵

銅銀金琉璃摩尼水精輪. 經有多六以釋六

位. 今明因位退加十信. 以爲六輪不取

妙覺. 從□無明至高下者. 明圓位卽有

六卽不同. 初理卽. 云一人一念悉皆具足

者. 卽先立理境也. 癡如虛空等者. 癡卽無

明無明卽法性. 法性如虛空老死亦如是.

空卽法性法性無盡. 次又轉釋空云. 何故

不可盡空體無有盡與不盡. 次又轉釋空

旣無有盡與不盡. 當知此空卽是大乘. 何

故得知空是大乘. 故引十二門論爲證. 次

以普賢觀證者. 又以能乘之人所乘之理.

證空是大. 空若非大何故能乘之人是普賢

等. 能乘大故所乘必大. 大故理遍. 故引大品

不動不出. 以證理遍. 若人下復以大品肉

釋理遍. 法性實際本不動出. 設使能令法性

動出. 而此大乘亦不動出. 法性卽是大乘之

理. 還以其體而爲設肉. 故今文中不動出義

獨生於圓. 若通論者. 共菩薩中. 動謂柔順

忍出謂無生忍. 若共聲聞乘. 動謂學人出

謂無學. 若別菩薩. 動謂出假出謂登地. 故

令圓人不斷煩惱爲不動. 不破生死爲

不出. 是故動出通於諸敎. 不動不出唯在於

圓. 七番者. 明次位前七重觀法. 故知前七卽

是所行. 故云行處. 今明次位卽是所階. 第

四品中云戒少急者. 前之三品非全不持.

中	欄

但正尙理觀事相非正. 所以自護止作必無

虧點. 衆法作行或當稍緩. 又止持中雙持雙

犯. 事必須具. 單持別犯作中無止. 或當

未具. 又止作中自行從暇. 事必不廢. 爲物

從開或可未具. 又理全事闕名之爲寬. 故

前四品通名爲緩. 入第五品事理不二. 衆行

別行. 若作若止若性若機. 一切具足. 分證中

初總釋. 次別以月愛結成三德及究竟卽.

如文. 大小諸位皆約十二因緣者. 小位明

七八法界十二因緣卽六道法界藏通等位

高下也. 大位明九十法界. 卽別圓等四菩薩

位. 又藏通菩薩或六或七或八九十. 未斷惑

故六. 入空故七八. 弘誓故九. 果滿故十.

果頭無人一切俱九. 以實形權一切七八.

開權顯實一切俱十. 別敎或九或十分敎

證故. 圓敎始終不二而二. 此等各有斷伏高

下. 若寂滅下釋疑. 先立疑. 疑云. 諸地相卽

如無分別. 肉復衆生卽是涅槃. 衆生極下涅

槃極高. 高旣卽下有何次位耶. 次不生不生

至有因緣等下釋. 如雖無位位約事生. 事

謂惑智因果等也. 是故見如諸位隨生. 凡夫

迷如豈有諸位. 見如惑滅如實無滅. 見如

不等有諸位生. 眞無生滅俗有生滅. 眞

俗不二生滅義一. 自行旣滿能爲他人遍說

如位. 是故名爲爲生作因. 如□虛空等者. 自

行眞滿猶如虛空. 大悲益物如□如種. 是

故菩薩爲衆生故. 不謀不作而1□而種. 乃

得名爲方便善巧. 若人下結斥. 菩薩○陀羅

者. ○陀羅此□殺者. 自濫上位殺常住命.

下	欄

若爲他說害他慧命. 以此而推斯困者衆.

安忍者. 初明所忍之境. 卽三障也. 三障□是

十境. 具如第五卷說. 業下明能忍之相. 今

又別對. 業魔禪三別屬業障. 則慢二境別屬

煩惱障. 二乘菩薩旣有正助兩行. 是故分對

煩惱及業. 報障可知. 還以十界因緣對於

十境. 卽一念心具足十界. 一一界中無非

三障無非十境. 若似解未發. 應於十境若

違若順而生安忍. 結如文. 住忍辱地等者.

證安忍也. 亦是觀行寂滅忍也. 卽是中道

寂忍安三諦地住於眞 諦. 名爲柔和善順.

住於俗諦名爲而不卒暴. 安住俗諦而不

爲俗動. 名爲心亦不驚. 由是得入相似三

諦. 如聲聞下2辯異. 如文無法愛中言有眞

似者. 初泛標二位. 次釋二位. 初釋似位. 先

列相似三法. 以智下誡勿於似法而生愛

著妨入眞位. 若於下示頂墮相. 云何下示

起愛相. 若不著下示無法愛得入眞位. 眞

位尙不著. 肉復著似位. 入理下正示眞位

離愛之相. 從此下明入位. 次引大論明

證眞位. 3又於眞法起愛名爲法愛. 愛名

雖同眞似義別. 是故住前未入無功用道.

不名自然. 非眞法性不名流入. 若得初住

無生百界作佛. 九道垂形. 分身九界輔佛

行化. 化功歸已不假勤修. 故名任運○

次明念佛者. 初略明與諸禪有前後. 次

明發相. 經論稱歎不可具列. 今文且明發

得之相. 禪力從解脫德起. 智慧從般若

德起. 福德是相因從法身德起. 念佛起時